CELEX: 62010CN0282
Language: fi
Date: 2010-06-07 00:00:00
Title: Asia C-282/10: Ennakkoratkaisupyyntö, jonka Cour de cassation (Ranska) on esittänyt 7.6.2010 — Maribel Dominguez v. Centre informatique du Centre Ouest Atlantique ja Préfet de la région Centre

28.8.2010   
            
            
               FI
            
            
               Euroopan unionin virallinen lehti
            
            
               C 234/24
            
         Ennakkoratkaisupyyntö, jonka Cour de cassation (Ranska) on esittänyt 7.6.2010 — Maribel Dominguez v. Centre informatique du Centre Ouest Atlantique ja Préfet de la région Centre
   (Asia C-282/10)
   ()
   2010/C 234/39
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour de cassation
   
      Pääasian asianosaiset
   
   
      Valittaja: Maribel Dominguez
   
      Vastapuolet: Centre informatique du Centre Ouest Atlantique ja Préfet de la région Centre
   
      Ennakkoratkaisukysymykset
   
   
               1)
            
            
               Onko direktiivin 2003/88/EY (1) 7 artiklan 1 kohtaa tulkittava niin, että sen kanssa ovat ristiriidassa kansalliset lait tai menettelyt, joiden mukaan palkallista vuosilomaa koskevan oikeuden edellytyksenä on vähintään kymmenen päivän (tai yhden kuukauden) tosiasiallinen työskentely viiteajanjaksona?
            
         
               2)
            
            
               Jos vastaus edelliseen kysymykseen on myönteinen: velvoittaako direktiivin 2003/88/EY 7 artikla, jossa vahvistetaan erityinen velvollisuus työnantajalle antamalla oikeus palkalliseen lomaan työntekijälle, joka on poissa työstä terveydellisistä syistä vähintään yhden vuoden, tuomioistuimen, jonka ratkaistavana on yksityisten oikeushenkilöiden välinen riita, poikkeamaan päinvastaisesta kansallisesta säännöksestä, jonka mukaan palkallisen vuosilomaoikeuden edellytyksenä on vähintään kymmenen päivän tosiasiallinen työskentely viitevuoden aikana?
            
         
               3)
            
            
               Koska direktiivin 2003/88/EY 7 artiklassa ei tehdä mitään eroa työntekijöiden välillä sen mukaan, johtuuko heidän poissaolonsa työstä viiteajanjaksolla työtapaturmasta, ammattitaudista, työmatkatapaturmasta vai työstä johtumattomasta sairaudesta, onko työntekijöillä tämän tekstin nojalla oikeus palkalliseen lomaan, jonka pituus on sama riippumatta heidän terveydellisistä syistään johtuvan poissaolonsa alkuperästä, vai täytyykö tätä tekstiä tulkita niin, että se ei estä sitä, että palkallisen loman pituus voi olla erilainen työntekijän poissaolon syyn perusteella, koska kansallisessa laissa säädetään tietyin edellytyksin direktiivissä säädettyä vähintään neljän viikon lomaa pidemmästä palkallisesta vuosilomasta?
            
         
      (1)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/EY (EUVL L 299, s. 9).